sukhrobnurali/uzbek-legal-corpus huggingface dataset:
Favqulodda holatlarda Oʻzbekiston telekommunikatsiyalar tarmoqlari va resurslarini markazlashgan holda boshqarishning umumiy qoidalariga oʻzgartirishlar kiritish toʻgʻrisida
(resolution, 2025-08-13)

Oʻzbekiston Respublikasi Prezidentining 2012-yil 16-oktabrdagi PF–4475-son “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2012-y., 52-son, 589-modda) muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi, Oʻzbekiston Respublikasi Mudofaa vazirligi, Milliy xavfsizlik xizmati, Favqulodda vaziyatlar vazirligi va Ichki ishlar vazirligi qaror qiladilar: 1. Oʻzbekiston aloqa va axborotlashtirish agentligi, Oʻzbekiston Respublikasi Mudofaa vazirligi, Milliy xavfsizlik xizmati, Vazirlar Mahkamasining Hukumat aloqasi xizmati, Favqulodda vaziyatlar vazirligi va Ichki ishlar vazirligining 2007-yil 31-oktabrdagi 02-8/3189, 15, 132, 8, 206, 17-son qarori (roʻyxat raqami 1742, 2007-yil 27-noyabr) (Oʻzbekiston Respublikasi qonun hujjatlari toʻplami, 2007-y., 48-49-son, 491-modda) bilan tasdiqlangan Favqulodda holatlarda Oʻzbekiston telekommunikatsiyalar tarmoqlari va resurslarini markazlashgan holda boshqarishning umumiy qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning ikkinchi xatboshisidan “Qurolli kuchlar Birlashgan shtabi,” va “, Oʻzbekiston Respublikasi Vazirlar Mahkamasining Hukumat aloqa xizmati” degan soʻzlar chiqarib tashlansin. 2. 2-banddagi “Oʻzbekiston aloqa va axborotlashtirish agentligining (keyingi oʻrinlarda — Agentlik deb yuritiladi)” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi (keyingi oʻrinlarda — Davlat qoʻmitasi deb yuritiladi)” degan soʻzlar bilan almashtirilsin. 3. 4-banddagi, 8-bandning ikkinchi xatboshisidagi va 16-banddagi “Agentlik” degan soʻz “Davlat qoʻmitasi” degan soʻzlar bilan almashtirilsin. 4. 6 va 9-bandlardagi “Agentlikning” degan soʻz “Davlat qoʻmitasining” degan soʻzlar bilan almashtirilsin. 5. 12-bandning oltinchi xatboshisidagi “Agentlikka” degan soʻz “Davlat qoʻmitasiga” degan soʻzlar bilan almashtirilsin. 6. 13-banddagi “Agentlik” va “Agentlikning” degan soʻzlar tegishincha “Davlat qoʻmitasi” va “Davlat qoʻmitasining” degan soʻzlar bilan almashtirilsin.
Oʻzbekiston Respublikasi hududiga olib kiriladigan isteʼmol tovarlarining roʻyxatini tasdiqlash haqida
(resolution, 2015-09-22)

Oʻzbekiston Respublikasi Prezidentining “Oʻzbekiston Respublikasi tashqi iqtisodiy faoliyatini tartibga solishga doir chora-tadbirlarni davom ettirish toʻgʻrisida”gi 2012-yil 10-sentabrdagi PQ-1816-sonli qaroriga muvofiq (Oʻzbekiston Respublikasi qonun hujjatlari toʻplami, 2012-yil, 38-son, 434-modda) Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Oʻzbekiston Respublikasi hududiga olib kiritiladigan isteʼmol tovarlarining roʻyxati ilovaga muvofiq tasdiqlansin. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2008-yil 1-avgustdagi 56, 73, EG-01/19-3822 va 01-02/8-46-son “Oʻzbekiston Respublikasi hududiga olib kiriladigan isteʼmol tovarlarining roʻyxatini tasdiqlash toʻgʻrisida”gi qarori (roʻyxat raqami 1853, 2008-yil 9-sentabr) (Oʻzbekiston Respublikasi qonun hujjatlari toʻplami, 2008-yil, 37-38-son, 384-modda); Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2009-yil 22-iyundagi 76, 65, EG-01/10-3881 va 01-02/8-13-sonli “Oʻzbekiston Respublikasi hududiga olib kiriladigan isteʼmol tovarlarining roʻyxatiga oʻzgartirish kiritish toʻgʻrisida”gi qarori (roʻyxat raqami 1853-1, 2009-yil 27-iyun) (Oʻzbekiston Respublikasi qonun hujjatlari toʻplami, 2009-yil, 27-son, 318-modda). 3. Mazkur qaror rasmiy eʼlon qilingan kundan eʼtiboran kuchga kiradi.
Favqulodda holatlarda telekommunikatsiyalar tarmoqlari va vositalaridan ustuvor foydalanish, ulardan foydalanishni toʻxtatib qoʻyish yoki cheklash tartibi toʻgʻrisidagi nizomga oʻzgartirishlar kiritish haqida
(resolution, 2025-08-13)

Oʻzbekiston Respublikasi Prezidentining 2012-yil 16-oktabrdagi PF-4475-son “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2012-y., 52-son, 589-modda) muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi, Oʻzbekiston Respublikasi Mudofaa vazirligi, Milliy xavfsizlik xizmati, Favqulodda vaziyatlar vazirligi va Ichki ishlar vazirligi qaror qiladilar: 1. Oʻzbekiston aloqa va axborotlashtirish agentligi, Oʻzbekiston Respublikasi Mudofaa vazirligi, Milliy xavfsizlik xizmati, Vazirlar Mahkamasining Hukumat aloqasi xizmati, Favqulodda vaziyatlar vazirligi va Ichki ishlar vazirligining 2007-yil 31-oktabrdagi 02-8/3191, 16, 133, 9, 207, 18-son qarori (roʻyxat raqami 1743, 2007-yil 27-noyabr) (Oʻzbekiston Respublikasi qonun hujjatlari toʻplami, 2007-y., 48-49-son, 492-modda) bilan tasdiqlangan Favqulodda holatlarda telekommunikatsiyalar tarmoqlari va vositalaridan ustuvor foydalanish, ulardan foydalanishni toʻxtatib qoʻyish yoki cheklash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-banddagi “telekommunikatsiyalar” degan soʻz “aloqa, axborotlashtirish va telekommunikatsiya texnologiyalari” degan soʻzlar bilan almashtirilsin. 2. 3-banddan “Qurolli kuchlar Birlashgan shtabi,” va “, Oʻzbekiston Respublikasi Vazirlar Mahkamasining Hukumat aloqa xizmati” degan soʻzlar chiqarib tashlansin. 3. 9-band quyidagi tahrirda bayon etilsin: “9. Telekommunikatsiyalarning istalgan tarmoqlari va vositalaridan foydalanishni toʻxtatib qoʻyish yoki cheklash Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi (keyingi oʻrinlarda — Davlat qoʻmitasi deb yuritiladi) tomonidan tegishli maxsus isteʼmolchining asoslangan takliflariga binoan maxsus isteʼmolchilar bilan oʻzaro hamkorlikda qabul qilinadi. Ushbu takliflar Davlat qoʻmitasiga telekommunikatsiyalarning istalgan tarmoqlari va vositalaridan foydalangan holda yetkaziladi hamda zudlik bilan koʻrib chiqiladi.”. 4. 12-banddagi “Agentlik” degan soʻz “Davlat qoʻmitasi” degan soʻzlar bilan almashtirilsin. 5. 13-banddagi “Agentlik” degan soʻz “Davlat qoʻmitasi” degan soʻzlar bilan almashtirilsin
Ikkilamchi polimer xomashyosi eksportini tartibga solish toʻgʻrisida
(decree, 2021-04-30)

Mamlakatimizda raqobatbardosh mahsulot ishlab chiqarishni kengaytirish uchun zarur xomashyo bazasini shakllantirish, respublika korxonalarida ikkilamchi polimer xomashyosini yanada toʻliq va samarali qayta ishlash, shuningdek atrof muhit xavfsizligi va muhofazasini taʼminlash maqsadida: 2. Oʻzbekiston Respublikasi Davlat bojxona qoʻmitasi polietilentereftalat (PET) chiqitlari va ikkilamchi xomashyosi qonunga xilof ravishda olib chiqib ketilishiga yoʻl qoʻymaslik ustidan qattiq nazorat oʻrnatsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Ramazon hayitini nishonlash toʻgʻrisida
(resolution, 2020-09-28)

Muborak Ramazon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida”gi 1992-yil 27-martdagi PF-368-son farmoniga muvofiq: 1. Oʻzbekiston musulmonlari idorasining 2013-yilda Ramazon hayitining birinchi kuni 9-avgust juma kuniga toʻgʻri kelishi haqida qabul qilgan qarorini inobatga olib, 2013-yil 9-avgust dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari, “Kamolot” yoshlar ijtimoiy harakati va boshqa barcha mutasaddi idora, jamoat tashkilotlari Ramazon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin.
Oʻzbekiston Respublikasi Prezidentining “Oʻzbekiston Respublikasining 2013-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2012-yil 25-dekabrdagi PQ-1887-sonli qaroriga oʻzgartish kiritish toʻgʻrisida
(resolution, 2013-08-05)

Respublikaga bugʻdoy unini olib kirishni yanada tartibga solish hamda mamlakatimiz korxonalarida ishlab chiqarilayotgan non-bulka va qandolatchilik mahsulotlari assortimentini kengaytirish uchun shart-sharoit yaratish maqsadida: 1. Oʻzbekiston Respublikasi Prezidentining “Oʻzbekiston Respublikasining 2013-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2012-yil 25-dekabrdagi PQ–1887-sonli qarorining 12-2-ilovasidagi 11-tovar guruhi quyidagi tahrirda bayon etilsin: 2. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
Sudyalarni ijtimoiy muhofaza qilishni va ushbu lavozimga nomzodlarni oʻqitishning tashkiliy asoslarini yaxshilash chora-tadbirlari toʻgʻrisida
(resolution, 2025-03-03)

Oʻzbekiston Respublikasi Prezidentining “Sudlar faoliyatini yanada takomillashtirish boʻyicha tashkiliy chora-tadbirlar toʻgʻrisida” 2012-yil 30-noyabrdagi PF-4486-son Farmoniga muvofiq, shuningdek sudyalarni ijtimoiy muhofaza qilish tizimini takomillashtirish maqsadida Vazirlar Mahkamasi qaror qiladi: 1. Belgilab qoʻyilsinki: vakolatlari muddati tamom boʻlgan sudyalar uchun vakolatlarning yangi muddatiga qayta tayinlash (qayta saylash) uchun ularning hujjatlarini koʻrib chiqish davrida yoxud yangi ish joyida ishga joylashgunigacha oʻrtacha oylik ish haqi uch oydan ortiq boʻlmagan muddatga saqlab qolinadi; Oliy sud sudyalariga va ularning oila aʼzolariga tibbiy xizmat koʻrsatish Oʻzbekiston Respublikasi Sogʻliqni saqlash vazirligining Tibbiyot-sanitariya birlashmasi muassasalarida taʼminlanadi. 2. Belgilansinki: sudyalar lavozimida zaxirada turgan hamda maxsus kurslarda oʻqish va tegishli sudlarda stajirovkadan oʻtish uchun yuborilgan boshqa shaharlik shaxslarga oʻqish va stajirovka davrida qonunchilikda Oʻzbekiston Respublikasi doirasida xizmat safarlarida belgilangan tartibda va miqdorlarda sutkalik pul toʻlanadi, uy-joy ijarasi hamda oʻqish (stajirovka) joyigacha bir martalik kelish va asosiy ish joyiga qaytib borish xarajatlari qoplanadi; 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Olimpiya zaxiralari kollejlari toʻgʻrisidagi nizomga qoʻshimcha kiritish toʻgʻrisida
(resolution, 2018-08-16)

Oʻzbekiston Respublikasi Prezidentining “Oʻzbekiston sportchilarini 2016-yilda Rio-de-Janeyro shahrida (Braziliya) boʻlib oʻtadigan XXXI yozgi Olimpiya va XV Paralimpiya oʻyinlariga tayyorlash toʻgʻrisida” 2013-yil 25-fevraldagi PQ–1923-son qarorini bajarish, sportning olimpiya turlarini rivojlantirish va ommalashtirish, yosh istiqbolli sportchilarni yetishtirish va tanlab olish, shuningdek Toshkent shahridagi Madaniyat va sport ishlari vazirligi huzuridagi Respublika olimpiya zaxiralari kollejining mavjud moddiy-texnika bazasidan samarali foydalanish maqsadida Vazirlar Mahkamasi qaror qiladi: 1. Vazirlar Mahkamasining 2010-yil 30-iyuldagi 163-son qarori (Oʻzbekiston Respublikasi QT, 2010-y., 7-son, 40-modda) bilan tasdiqlangan Olimpiya zaxiralari kollejlari toʻgʻrisidagi Nizomning 7-bandiga quyidagi mazmundagi xatboshi qoʻshilsin: “Toshkent shahridagi Madaniyat va sport ishlari vazirligi huzuridagi Respublika olimpiya zaxiralari kolleji umumiy kontingenti 660 nafar oʻquvchidan iborat etib shakllantiriladi, umumiy va oʻrta maxsus, kasb-hunar taʼlimi boʻgʻinlari boʻyicha — 330 nafardan”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Muddatli harbiy xizmatni oʻtayotgan harbiy xizmatchilarga Oʻzbekiston Respublikasi oliy taʼlim muassasalariga oʻqishga kirish uchun tavsiyanomalar berish tartibi toʻgʻrisidagi nizomga oʻzgartirish kiritish haqida
(resolution, 2017-08-28)

Oʻzbekiston Respublikasi Prezidentining 2013-yil 26-martdagi PF–4521-sonli Farmoniga muvofiq Oʻzbekiston Respublikasi Mudofaa vazirligi, Ichki ishlar vazirligi va Milliy xavfsizlik xizmati qaror qiladi: 1. Oʻzbekiston Respublikasi Mudofaa vazirligi, Ichki ishlar vazirligi va Milliy xavfsizlik xizmatining 2012-yil 23-oktabrdagi 11, 33 va 113-sonli qarori (roʻyxat raqami 2402, 2012-yil 21-noyabr) (Oʻzbekiston Respublikasi qonun hujjatlari toʻplami, 2012-y., 46-47-son, 532-modda) bilan tasdiqlangan Muddatli harbiy xizmatni oʻtayotgan harbiy xizmatchilarga Oʻzbekiston Respublikasi oliy taʼlim muassasalariga oʻqishga kirish uchun tavsiyanomalar berish tartibi toʻgʻrisidagi nizomning 4-bandi beshinchi xatboshisi quyidagi tahrirda bayon qilinsin: “Oʻzbekiston Respublikasi mudofaa vazirining birinchi oʻrinbosari — Mudofaa vazirligi Bosh shtabi boshligʻi tomonidan ragʻbatlantirilgan boʻlsa — 15 ball;”. 2. Mazkur qaror rasmiy eʼlon qilingan kundan eʼtiboran kuchga kiradi.
“Chet el valyutasidagi operatsiyalarning buxgalteriya hisobi, statistika va boshqa hisobotlarda aks ettirish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2018-10-27)

“Normativ-huquqiy hujjatlar toʻgʻrisida”gi Oʻzbekiston Respublikasi Qonunining 36-moddasiga (Oʻzbekiston Respublikasi qonun hujjatlari toʻplami, 2012-y., 52-son, 583-modda) muvofiq Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi, Markaziy banki Boshqaruvi va Davlat statistika qoʻmitasi qaror qiladilar: 1. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi, Markaziy banki Boshqaruvi va Davlat statistika qoʻmitasining 2004-yil 2-sentabrdagi 98, 41, 2004-57, 257-V, 8-sonli “Chet el valyutasidagi operatsiyalarning buxgalteriya hisobi, statistika va boshqa hisobotlarda aks ettirish tartibi toʻgʻrisidagi nizomni tasdiqlash haqida”gi qaroriga (roʻyxat raqami 1411, 2004-yil 17-sentabr) (Oʻzbekiston Respublikasi qonun hujjatlari toʻplami, 2004-y., 37-son, 419-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Nomidagi va 1-banddagi “buxgalteriya hisobi, statistika va boshqa hisobotlarda” degan soʻzlar “buxgalteriya hisobida” degan soʻzlar bilan almashtirilsin. 2. Nizomda: a) nomidagi “buxgalteriya hisobi, statistika va boshqa hisobotlarda” degan soʻzlar “buxgalteriya hisobida” degan soʻzlar bilan almashtirilsin; b) muqaddimadan “, statistika” degan soʻz chiqarib tashlansin; v) 1-banddagi “kredit uyushmalari” degan soʻzlar “boshqa kredit tashkilotlari” degan soʻzlar bilan almashtirilsin; g) 14-bandning toʻqqizinchi xatboshisi quyidagi tahrirda bayon etilsin: “Bx — chetdan keltirilgan tovar-moddiy qiymatliklar va boshqa aktivlarni sotib olish bilan bogʻliq boʻlgan boshqa xarajatlar. Ushbu xarajatlar Oʻzbekiston Respublikasi Vazirlar Mahkamasining 1999-yil 5-fevraldagi 54-sonli qarori (Oʻzbekiston Respublikasi Hukumatining qarorlari toʻplami, 1999-y., 2-son, 9-modda) bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlarining tarkibi hamda moliyaviy natijalarni shakllantirish tartibi toʻgʻrisidagi nizomning 1.1.12-bandiga, Oʻzbekiston Respublikasi Buxgalteriya hisobining milliy standarti (4-sonli BHMS) “Tovar-moddiy zaxiralari”ga (roʻyxat raqami 1595, 2006-yil 17-iyul) (Oʻzbekiston Respublikasi qonun hujjatlari toʻplami, 2006-y., 28-29-son, 282-modda) va Oʻzbekiston Respublikasi Buxgalteriya hisobining milliy standarti (5-son BHMS) “Asosiy vositalar”ga (roʻyxat raqami 1299, 2004-yil 20-yanvar) (Oʻzbekiston Respublikasi qonun hujjatlari toʻplami, 2004-y., 3-son, 35-modda) muvofiq shakllanadi.”; d) 5-paragraf nomidan “va statistik” degan soʻzlar chiqarib tashlansin; e) 36 va 38-bandlardan “va boshqa hisobotlarning tegishli moddalarida” degan soʻzlar chiqarib tashlansin; j) 37-band quyidagi tahrirda bayon etilsin: “37. Xoʻjalik yurituvchi subyektning moliyaviy natijalariga olib borilgan kurs farqlari Moliyaviy natijalar toʻgʻrisidagi hisobotda (2-sonli shakl) aks ettiriladi.”.
Vazirlar Mahkamasining “Respublika bolalar ijtimoiy moslashuvi markazi faoliyatini yanada takomillashtirish toʻgʻrisida” 2012-yil 28-iyundagi 185-son qaroriga oʻzgartirishlar kiritish haqida
(resolution, 2013-07-30)

Respublika bolalar ijtimoiy moslashuvi markazi tuzilmasini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Respublika bolalar ijtimoiy moslashuvi markazi faoliyatini yanada takomillashtirish toʻgʻrisida” 2012-yil 28-iyundagi 185-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. 1-bandda: birinchi xatboshidagi “109” raqami “127” raqami bilan almashtirilsin; uchinchi xatboshi quyidagi tahrirda bayon qilinsin: “Axborot-konsalting xizmati xodimlari sonini psixologlar, vrachlar, ijtimoiy va boshqa xodimlar qoʻshimcha lavozimlarini kiritgan holda 56 nafargacha koʻpaytirish”. 2. 1-ilovada: a) “Axborot-konsalting xizmati” ustunidagi “38” raqami “56” raqami bilan almashtirilsin; b) izohdagi “109” raqami “127” raqami bilan almashtirilsin.
Xalqaro shartnomalarni tasdiqlash toʻgʻrisida
(resolution, 2013-07-29)

1. Quyidagilar: 1992-yil 13-martdagi Standartlashtirish, metrologiya va sertifikatlash sohasida muvofiqlashtirilgan siyosat olib borish haqidagi Bitimga oʻzgartishlar kiritish toʻgʻrisida 2007-yil 22-noyabr kuni Ashxobod shahrida imzolangan Protokol; Tekshirish va metrologik attestatsiya maqsadida transportda olib oʻtiladigan normativ hujjatlar, etalonlar, oʻlchov vositalari va standart namunalarni olib oʻtish uchun boj toʻlovlari, soliqlar toʻlashdan va maxsus ruxsatnomalar berishdan ozod qilish toʻgʻrisida 1995-yil 10-fevraldagi Bitimga oʻzgartishlar kiritish haqida 2007-yil 22-noyabr kuni Ashxobod shahrida imzolangan Protokol; 1995-yil 3-noyabrdagi Standartlashtirish, metrologiya va sertifikatlash sohasida muvofiqlashtirilgan siyosat olib borish haqidagi Bitimda qatnashuvchi davlatlarning qurolli kuchlarida oʻlchovlar birligini taʼminlash boʻyicha hamkorlik qilish Bitimiga oʻzgartishlar kiritish toʻgʻrisida 2010-yil 21-may kuni Sankt-Peterburg shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Shifokor retseptisiz sotiladigan dori vositalarining roʻyxatini tasdiqlash toʻgʻrisida
(order, 2015-05-18)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-y., 4-5-son, 120-modda) hamda Oʻzbekiston Respublikasi Vazirlar Mahkamasining 1994-yil 6-avgustdagi 404-son “Respublikada dori-darmonlar va tibbiy buyumlar bilan taʼminlashni va ularni taqsimlashni yaxshilashga doir kechiktirib boʻlmaydigan chora-tadbirlar toʻgʻrisida”gi qaroriga muvofiq buyuraman: 1. Shifokor retseptisiz sotiladigan dori vositalarining roʻyxati ilovaga muvofiq tasdiqlansin. 2. Oʻzbekiston Respublikasi sogʻliqni saqlash vazirining 2012-yil 28-martdagi 82-son “Shifokor retseptisiz sotiladigan dori vositalarining roʻyxatini tasdiqlash toʻgʻrisida”gi buyrugʻi (roʻyxat raqami 2353, 2012-yil 18-aprel) (Oʻzbekiston Respublikasi qonun hujjatlari toʻplami, 2012-y., 16-son, 184-modda) oʻz kuchini yoʻqotgan deb hisoblansin. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining baʼzi qarorlariga oʻzgartishlar kiritish toʻgʻrisida
(resolution, 2025-11-26)

Oʻzbekiston Respublikasi Prezidentining “Jizzax” maxsus industrial zonasini barpo etish toʻgʻrisida” 2013-yil 18-martdagi PF-4516-son Farmonini hamda Oʻzbekiston Respublikasi Prezidentining “2013 — 2016-yillarda qishloq joylarda xizmat koʻrsatish va servis sohasini jadal rivojlantirish yuzasidan qoʻshimcha chora-tadbirlar toʻgʻrisida” 2013-yil 17-apreldagi PQ-1957-son qarorini bajarish yuzasidan: 1. Oʻzbekiston Respublikasi Prezidentining “Ijtimoiy va fuqaro obyektlarini loyihalash va qurishda tegishli tartib oʻrnatish chora-tadbirlari toʻgʻrisida” 2011-yil 27-dekabrdagi PQ-1666-son qarorining 5-bandi quyidagi tahrirdagi sakkizinchi xatboshi bilan toʻldirilsin: “Mazkur bandning amal qilishi “Angren” maxsus industrial zonasi va “Jizzax” maxsus industrial zonasi hududlarida amalga oshirilayotgan faoliyatga daxl qilmaydi”. 2. Oʻzbekiston Respublikasi Prezidentining 2006-yil 21-iyuldagi PQ-423-sonli qarori bilan tasdiqlangan Davlat mulkini xorijiy investorlarga sotish boʻyicha tender savdolari oʻtkazuvchi Davlat komissiyasi toʻgʻrisidagi Nizom 4-bandining oʻn uchinchi xatboshi quyidagi tahrirda bayon etilsin: “Bepul sotilishi lozim boʻlgan past rentabelli, zarar koʻrib ishlaydigan, iqtisodiy nochor davlat korxonalari, past likvidli obyektlar, shu jumladan xizmat koʻrsatish va servis sohasi korxonalarini tashkil etish uchun qishloq joylarda foydalanilmayotgan binolar va xonalar roʻyxatlarini, shuningdek ularni investorlar tomonidan qabul qilingan investitsiya majburiyatlari bilan sotish shartlarini tasdiqlash toʻgʻrisida qarorlar qabul qilish”. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.